અમદાવાદ: ઘાટલોડિયા કર્મચારીનગરમાં રહેતા રંભાબેન પટેલ નામની 80 વર્ષીય મહિલાના મોત ભેદ અમદાવાદ ક્રાઇમ બ્રાન્ચ દ્વારા ઉકેલી નાખવામાં આવ્યો છે. અને રંભાબેનની હત્યા ની સોપારી આપનાર તેમના જમાઈ રમેશ પટેલની ધરપકડ કરી છે. પ્રાથમિક તપાસમાં પોલીસને જાણવા મળ્યું છે કે રમેશ પટેલને રૂપિયા 40 લાખનું દેવું થઈ જતા તેણે મૃતક પાસે પૈસાની માંગણી કરી હતી પણ રંભાબેને પૈસા આપવાની ના પાડતા તેણે આખરે તેના એક મિત્ર સાથે મળીને તેના સાસુ રંભાબેનની હત્યાનો પ્લાન કર્યો હતો અને જે મુજબ ગત 21મી તારીખે એક માણસ મોકલી હત્યા કરાવી દીધી હતી. જેસીપી જે કે ભટ્ટે જણાવ્યું કે શરૂઆતની તપાસમાં જ નજીકના વ્યક્તિની સંડોવણી લાગતી હતી કારણકે મરનાર રંભાબેન ને સંતાનમાં કોઈ દીકરો નહોતો પણ 6 દીકરી હતી.